Kierrättäen keittiöön | Suvin käsityötä
Aluksi mittailin sopivan pituuden ja katkaisin lahkeet oikeasta kohtaa. Takaa leikkasin sauman melkein kokonaan auki ja pyöristin muotoa alakulmista. Edestä ratkoin sauman auki vetoketjuhalkioon asti ja lisäsin keskelle lahkeesta palan kangasta. Toisesta lahkeesta leikkasin yläosan. Yläosaan käytin solmimisnauhojen sijaan farkkujen lahkeista kuminauhalla rypytetyn osan. Eurokankaasta olin jo aikaa sitten ostanut tähtikuviollista vinokanttia, jolla huolittelin yläosan. Essun alaosaan käytin yksiväristä punaista vinokanttia, sillä kuviollinen ei siihen riittänyt.
Lopputuloksena siis alakautta puettava farkkuessu, aika perinteinen muttei sitten kuitenkaan. Essu lähti jo ystävän matkaan tuparilahjaksi uuteen kotiin. Olen todella kiitollinen kaikille, jotka ovat pitäneet minut mielessä kaappeja siivotessaan. Otan enemmän kuin mielelläni vastaan ihan kaikenlaista, hyvässä kunnossa olevaa materiaalia – ties millaiseksi ne muuttuvat pienen käsittelyn jälkeen Kierrätys kunniaan!
DIY, Eurokangas, farkku, farkkukangas, kierrätys, kotitehtävä, luovuus, ompelu, opiskelu, tee-se-itse, tekeminen, vinkki, vinokantti, vinonauha
« Ystävämme Myyrä
Tulevaisuus – uhka vai mahdollisuus? »